Pyhä Basileios Suuri teologina ja ajttelijana – Tsasounan suunnalta\nPyhä Basileios Suuri teologina ja ajttelijana\nTunnetussa laajassa saarnassaan Hexaemeron (=kuusi päivää) Basileios käsittelee maailman ja ihmisen luomista. Hänen mukaansa taivaan ja maan luominen on Jumalan aikaansaannos. Kaikella, millä on alku, on myös loppu. Jumala loi ajan aineellisen maailman ympäristöksi. Aika etenee aina eteenpäin. Ajan alussa Jumala loi maailman. Mutta ajan alku ei ole itse aika. Alku on ilman kestoa. Ajan alkuun pääsemme menemällä taaksepäin tästä hetkestä. Luominen ”alussa” ei tarkoita, että aika olisi luotu. Aika alkoi maailman kanssa.\nViha, himo, arkuus ja kateus häiritsevät sielun sisäistä näkökykyä. Siksi meidän olisi vapauduttava niistä. Totuutta on mahdotonta tuntea, ellei sydämessä ole rauha. Järki pitää vallassaan sielua. Järki tekee meistä samankaltaisia Luojan kanssa. Järkeä alempana ovat ärtyisyys ja himo. Ärtyminen, toisien sanoen sielun kyky tahtoa, on alistettava järjelle. Himot ja halutkin voivat olla sielulle hyödyllisiä, jos ne alistetaan järjelle ja suunnataan Jumalan rakkauteen ja ikuisten siunausten kaipuuseen. Jokainen sielun kyky voi olla hyvä tai paha, riippuen tavasta, jolla sitä käytetään. Kaikki riippuu hengellisen elämän harmoniasta tai ”symmetriasta”. Järki saa aikaan tämän harmonian. Synti on liikettä pois Jumalasta, toisin sanoen Elämästä. Se on ”elämän kadottaminen” ja kuoleman alku. Ensimmäinen synti oli aineellisen ja aistillisen pitäminen parempana hengellistä.\nIhminen voi saada tietoa Jumalasta. Ensiksikin maailmassa vallitseva harmonia todistaa Hänestä. Toiseksi Jumalan voi tuntea tuntemalla itsensä. Itsetutkistelu voi johtaa Jumalan tuntemiseen. Ruumiiton sielu on kykenevä saamaan ihmisen ymmärtämään Jumalaa, joka on myös ruumiiton. Saamamme tieto Jumalasta on epätäydellistä. Pyhien Kirjoitusten kautta saamme valmiuden saada jumalallinen ilmoitus. Raamattu on Jumala-tiedon aarrekammio. Aistien todistusten nojalla tiedämme, että Jumala on olemassa. Ymmärrämme jopa, kuinka Jumala on olemassa. Mutta mitä Jumala on ja mikä Hänen olemuksensa on, sitä ihminen ei tiedä, eikä voi tietää, eivät taivaalliset voimatkaan. Ihmisen luodun mielen kyky on rajoitettu, mutta se ei tee tyhjäksi ”uskonnollisen tiedon” objektiivisuutta. Se, mikä on epätäydellistä, ei välttämättä ole epätosi. Jos Jumala olisi ilmaissut töissään koko voimansa, tämän voiman voisi kyllä täydellisesti käsittää, mutta ei silti hänen olemustaan. Tämä sama pätee myös Kristukseen nähden Hänen ilmoittaessaan itsensä elämäksi ja maailman valoksi, tieksi ja viiniköynnökseksi. Ei ole mahdollista tuntea edes Jumalan iankaikkisuutta. ”Meidän tietomme Jumalasta rajoittuu siihen tuntemukseen, että Jumalaa ei voida käsittää”, Basileios sanoo.\nEnsimmäisenä Basileios ottaa käyttöön formulan ”treis hypostaseis”, sillä ”hypostasis” merkitsee Basileiokselle samaa kuin ”individuum” eli ”persona”. Jumalan persoonien erityisominaisuuksina hän luettelee isyys, poikuus ja pyhitys.\nBasileios korostaa kaikissa kirjoituksissaan Pyhän Hengen jumaluutta ja yksiolennollisuutta. Samoin hän melkein kaikkien kreikkalaisten isien tapaan opettaa Pyhän Hengen lähtemisestä ”Isästä Pojan kautta”. Hän kuitenkin tuomitsee sen, että Eunomius nimitti Poikaa ainoaksi Pyhän Hengen alkulähteeksi. Basileioksen mukaan Pojalla on kaikki yhteistä isän kanssa, mutta Raamattu nimittää Pyhää Henkeä ei ainoastaan Pojan hengeksi, vaan myös Isän. Basileios käytti Kolminaisuudelle omistettua doksologiaa muodossa: ”Kunnia Isälle yhdessä Pojan ja Pyhän Hengen kanssa”. Katolinen kirkko ymmärtää asian niin, että Basileios teoksessaan ”Eunomiusta vastaan” opettaa Pyhän Hengen lähtemisestä myös Pojasta.1\nBasileioksen opetus perustuu kastekutsumukseen. Herra itse opetti meille kasteesta ja ”yhdisti Hengen Isän kanssa pelastuksemme välttämättömänä dogmina”. Kristillisen elämän ensimmäinen päivä, kasteen kautta pelastuksen ja ylösnousemuksen päivä, pyhitetään kutsumalla ja tunnustamalla Henki yhdessä Isän ja Pojan kanssa. Kasteessa kuolemme, jotta meillä olisi uusi elämä. Pyhässä Hengessä meidät yhdistetään Jumalaan ja Jumala elää meissä Hengen kautta. Henki on pyhityksen lähde ja periaate, lähde, joka ei koskaan kuivu. Basileioksen uskon tunnustus todistaa Kirkon traditiosta ja erityisesti liturgioista. Basileios perustaa uskonsa Raamattuun samalla kuvaten Hengen toimintaa uusplatonistien kielellä. Kirkollisen hallinnon Basileios katsoo toteutuvan parhaiten samoin ajattelevien piispojen välisenä yhteytenä kirjeiden ja lähettiläiden kanssa. Myös Rooman piispan hän laskee kuuluvaksi heihin ja pitää häntä keskeisenä hierarkkina lännen piispojen joukossa. Basileioksen opetus Eukaristiasta ilmenee hänen toisen munkkeussääntönsä 172. kohdasta, jossa hän sanoo: ”Luottamuksellisesti täyttää meidän uskomme Herran sanat: Tämä on minun ruumiini, joka annetaan teidän edestänne”. Hän piti hyvänä jokapäiväistä Pyhään Ehtoolliseen osallistumista. Hän itse osallistui sakramenttiin neljä kertaa viikossa, sunnuntaina, keskiviikkona, perjantaina ja lauantaina, sekä kaikkina juhlapäivinä.\nKatumuksen sakramentista hän sanoo: ”Synnit tulee tunnustaa sille, jolle on uskottu salaisuuksien toimittaminen, sillä niin muinaisetkin katujat tekivät pyhien edessä”, tarkoittaen Johannes Kastajaa ja apostoleja. Basileios kertoo omana aikanaan kirkossaan olleen neljä eri julkisen katumuksen luokkaa.\nMunkkilaisuus ja askeesi\nBasileios kävi Syyriassa ja Egyptissä tutustumassa idän erämaaisien asketismiin. Hänen kertoessaan matkastaan käy ilmi, mitä hän ensisijaisesti ihaili ja arvosti tapaamiensa kilvoittelijoiden elämässä. Hänen huomionsa kiintyy erityisesti heidän ankaraan paastoonsa, uutteraan työskentelyynsä, kestävyyteensä rukouksessa, ylevään mielenlaatuunsa ja sydämensä vapauteen. Basileioksenkin elämää hallitsivat askeettiset perusajatukset. Kristityn ja varsinkin munkin on pidettävä kaikki käskyt eikä hän saa laiminlyödä niistä yhtäkään. Yhdenkin käskyn rikkominen merkitsee kaikkien käskyjen rikkomista. Munkkielämä ei merkitse elämänkielteisyyttä eikä sulje pelastustietä avioliitossa olevilta kristityiltä. Ruumiillisuus ja tämä ajallinen maailma eivät ole itsessään pahaa.\nBasileios yhteistyössä ystävänsä Gregorios Naziansilaisen kanssa laati v. 358 – 359 kirjallisia sääntöjä ja ohjeita munkeille. Ns. Laaja sääntö käsittää 55 säädöstä ja ns. Suppea sääntö puolestaan 313 säädöstä. Molemmat ovat kysymysten ja vastausten menetelmällä rakennetut. Edellinen sisältää luostarielämän perusperiaatteet, jälkimmäinen taas suuren joukon yksityiskohtaisia määräyksiä. Luostarisääntöjensä vuoksi Basileiosta voidaan kutsua kenobiittisen kilvoitteluelämän isäksi. Basileios edellyttää luostariin pyrkijältä, että tämä oivaltaa ajallisen elämän mitättömyyden ja käsittää, etteivät sen ilot ole kestäviä vaan lähinnä kelpaavat iankaikkisen tulen polttoaineeksi. Tästä syystä pyrkijä haluaa vetäytyä pois maailman elämästä, luopua lihan nautinnoista ja lähteä Jumalan luo johtavalle tielle. Vaikuttimien on oltava oikeat, jotta ne kestäisivät, ja kilvoittelun tie on nähtävä totuudenmukaisesti. Basileios arvostaa hengellistä ohjaajajärjestelmää: pyrkijän on hänen mukaansa saatava uudessa yhteisössään oppimestari, joka tarkoin opettaa häntä ja kouluttaa hänet koetelluksi kilvoittelijaksi. Kilvoitteluelämän varsinainen tarkoitus on sielun pelastus. Tätä päämäärää palvelevat Jumalan käskytkin ja siksi pelastuksen hyväksi ponnisteleminen nimenomaan edellyttää vakaata pyrkimystä käskyjen täyttämiseen – Jumalan ja lähimmäisen rakastamiseen. Maailmasta irrottautuminen tarkoittaa erityisesti sielua tahraavista pahoista himoista irrottautumista. Basileios esittää ajatuksia myös kilvoittelijoiden yhteiselämästä. Hän korostaa erityisesti, että kun saman pelastuspäämäärän omaavat elävät yhdessä, on välttämätöntä, että heillä on yksi sydän, yksi tahto ja yksi pyrkimys: heidän tulee olla kuin yksi ruumis, jossa on monta jäsentä, ja näin he muodostavat yhden kokonaisuuden. Kilvoitteluelämään oleellisena osana kuuluu kuuliaisuus. Luostarissa tulee kaiken palvella pelastusta, kilvoittelun päämäärää, Jumalan läheisyyteen pääsemistä, Hänen yhteyteensä kasvamista ja tahtonsa toteuttamista. Basileios kieltää tarpeettoman puhumisen ja keskustelemisen. Hänen mukaansa on meneteltävä siten, että mikäli jollakulla on sanottavaa sielujen rakennukseksi, on hänen puheensa paikallaan ja sallittu. Kuuliaisuusperiaate tulee kuitenkin mukaan, jotta kaikessa sen suhteen kasvettaisiin: veljien ei tule tässäkään tapauksessa puhua ilman esimiehen lupaa.\nMunkkien elämään kuuluvat Basileioksen sääntöjen mukaan yksinkertaiset ruumiilliset työt. Kantavana voimana kilvoittelussa on rukous kiinteine psalmilauluhetkineen ja polvistumisineen. Askeesin harjoituksessa ei pidä pyrkiä nopeasti huipulle eikä luotettava itseensä, ettei kokemattomuuttaan putoaisi korkeuksista. Parempi on vähän kerrassaan tapahtuva edistyminen. Erityisen mielellään Basileios puhuu paaston tärkeydestä. Jos Aadam ja Eeva olisivat paratiisissa paastonneet eivätkä syöneet kielletystä puusta, ei syntiinlankeemusta olisi tapahtunut! Paastossa on otettava huomioon terveydellinen tilanne. Luostarissa oli noudatettava kurinalaista elämänjärjestystä, johon kuuluivat muun muassa säännölliset rukoushetket. Teoksessaan Moralia Basileios hahmottelee kristillisen elämänjärjestyksen. Basileios ei tee eroa munkin ja maailmassa kilvoittelevien kristittyjen välillä. Kaikkia koskee poikkeuksetta sama kehotus: Olkaa täydelliset! Ainoan poikkeuksen elämäntavassa muodostaa suhde avioliittoon. Jumala tekee myönnytyksen inhimilliselle heikkoudelle ja sallii avioliitossa välttämättä leimahtavan intohimon.\nMunkkilaisuuteen liittyy köyhyydessä eläminen, mutta kaikillekin kuuluu kehotus: Älä kiinnitä sydäntäsi rikkauteen!\nHyväntekeväisyyden ja diakonian opettaja\nOman aikansa yhteiskunnan tilasta Basileios sanoo: ”Nykyään toiset kamppaavat, toiset haukkuvat kaatunutta, monet taputtavat käsiään, mutta ei ole ihmistä, joka säälistä ojentaisi kätensä liukastuneelle, vaikka vanhan lain mukaisesti ei vältä tuomiota sekään, joka kulkee ohi nähdessään vihamiehensä aasin makaavan kuormansa alla (2 Moos. 23:5). Nykyään ei tehdä oikein. Miksi? Siksi, että kaikissa rakkaus on kylmennyt, on kadonnut veljien yhteisymmärrys, tuntemattomaksi on käynyt sana ”yksimielisyys”, ovat lakanneet ystävälliset neuvot, missään ei ole kristillistä laupeutta, mistään ei löydy säälivää kyyneltä. Ei ole ketään, joka tukisi uskossa heikkoa. Päinvastoin: samaan heimoon kuuluvien kesken on syntynyt sellainen pahansuopaisuus, että lähimmäisen lankeamisesta iloitaan enemmän kuin omista hyvistä teoista.”\nKöyhyys oli Basileioksen mukaan yhteiskunnan sosiaalinen haava. Tavallinen työläiskansa eli äärimmäisessä puutteessa ja nälässä. Rikkaat käyttivät häikäilemättömästi omaisuuttaan omaksi hyväkseen. Myös ulkoiset luonnonolot vaikeuttivat köyhien asemaa. Basileioksen mukaan köyhien sosiaalinen kurjuus oli rikkaitten kristittyjen aiheuttama häpeä. Köyhät kuljeksivat ympäriinsä haisevina ja repaleisina. Heillä ei ollut rahaa eikä vaatteita. Muutamat heistä myivät jopa lapsensa orjiksi saadakseen leipää. Toiset valitsivat mieluummin kuoleman.\nAineellinen omistaminen ja rikkaudet sinällään eivät ole väärin. Vääryyttä on ylellisyys, moraalittomuus ja omaisuuden itsekäs käyttö. Kun ihminen käyttää omaisuuttaan yleiseksi hyväksi, hän osoittaa käytännössä, että Jumala on kaiken todellinen ja ainoa omistaja. Omaisuus ei itsessään ole hyvää eikä pahaa, se on puolueetonta.\nPyhä Basileios Suuri oli ensimmäinen piispa, joka järjestelmällisesti organisoi filantrooppisia laitoksia: sairaaloita, yömajoja köyhille matkustajille, suojakoteja vanhuksille ja orvoille. Hän oli ensimmäinen piispa, joka teki luostarilaitoksesta sosiaalisen lunastuksen paikan.\nBasileios oli aikansa yhteiskunnan sosiaalisen oikeudenmukaisuuden elpymisen uupumaton saarnaaja. Hän loi vakaan kirkon hyväntekeväisyysjärjestön. Hänen vetoomuksensa munkkiyhteisöjen perustamiseksi oli samalla vetoomus tuntemaan ihmisten keskinäistä, veljellistä vastuuta.\nBasileioksen opetuksensa mukaan ihminen voi toteuttaa Jumalan tahtoa itsessään vain siinä tapauksessa, ettei hän erota kohtaloaan muiden ihmisten kohtalosta. Munkkilaisuus sellaisena kuin Basileios Suuri opetti, on valittujen elämäntapa. Mutta munkkilaisuuden ihanteet vastaavat evankeliumin kaikille ihmisille asettamia ihanteita jokaisen ihmisen elämän perustana. Jokainen välinpitämättömyys toisen ihmisen kohtaloa kohtaan ja kaikenlainen individualismi Basileios Suuren mukaan ei ollut perinpohjaista turmeltuneisuutta, vaan luonteeltaan myös itsetuhoista. Hän käytti kaikkia persoonansa keinoja ja kaikkia kirkkonsa varoja köyhien avustukseen. Laajentuvan metropoliittakuntansa jokaiselle alueelle piispa perusti köyhäintaloja. Kesareassa hän perusti majatalon ja vierasmajan, joka heidän mittakaavassaan näytti kokonaiselta pikkukaupungilta. Hän huolehti erityisesti verojen oikeudenmukaisemmasta käytöstä maiden välillä ja papiston, luostareiden ja köyhäintalojen vapauttamisesta veroista.\nHän loi suurelta osin omin voimavaroin, koko diakoniatyökokonaisuuden. Syntyi kokonainen ”uusi kaupunki” luostarin ja kirkon ympärille ryhmittyneenä, joka muodostui vierasmajoista, köyhäintaloista ja sairaaloista tartuntatauteja varten, ja piispalla itsellään oli siellä asunto. Laitosta jäljiteltiin ja ihailtiin suuresti, ja myös arvosteltiin. Sitä pidettiin uhkana valtiohallinnon riippumattomuudelle, väite jota Basileios itse kieltäytyi hyväksymästä. Henki, joka antoi voimaa näille laupeuden töille, oli enemmän munkkilaishenkinen kuin poliittinen ja hierarkkinen. Tarkoitus ei ollut, että maallikot vaipuisivat takaisin passiivisuuteen. Basileioksen saarnat olivat täynnä käytännön kehotuksia ja esimerkkejä, jotka antoivat herätteitä kristillisen rakkauden teoille ja kristillisten hyveiden harjoittamiselle. Erityisesti vuoden 368 suuren nälänhädän aikana hän todisti rohkeutensa vaikuttavissa saarnoissaan keinottelijoita ja välinpitämättömiä rikkaita vastaan. Hän itse järjesti ilmaisia aterioita ihmisille, joita saivat myös maahan muuttajat, pakanat ja jopa uskottomat Israelin lapset.\n← Pyhän Efraim Syyrialaisen teologiasta ja ajttelusta\nGregorios Nyssalaisen teologian piirteitä →


Koillisväylän ja Trans-Aasian rautatien käytön hyödyt ja riskit toimitusketjussa\nKoillisväylän_ja_Trans-Aasian_rautatien_käytön_hyödyt_ja_riskit_Olli-Eemeli_Lappi_Kandidaatintyö v.3.pdf (677.2Kb)\nTyön tavoite on kartoittaa riskejä, joita Koillisen meriväylän ja Suomen ja Kiinan välisen rautatien käytössä voi syntyä, mutta myöskin kertoa mitä hyötyä kyseisten reittien käytöstä voi olla suomalaiselle yrityksille.\nTyö on kirjallisuustyö, joka perustuu kansainvälisen toimitusketjunjohtamisen, riskienjohtamisen kirjallisuuteen. Reittien toimintaympäristöä tarkastellaan PESTEL-analyysillä. Työssä esitellään erilaisia riskejä mitä meri- ja rautatiekuljetuksissa on, ja ne sijoitetaan riskimatriisiin niiden luonteen perusteella.\nUusi Kouvolan ja Xi’anin välinen rautatie on tehokas vaihtoehto perinteiselle merikuljetukselle. Reitin vahvuuksia on mittava säästäminen toimitusajassa, sekä säännölliset kuljetukset viikoittain vuoden ympäri. Toinen reitti, eli Koillisen väylän meritie Euroopan ja Aasian välillä ei ole sen säästämän ajan arvoinen, koska reitti on käytössä vain lyhyen aikaa vuodessa. Jos tavoitellaan lyhyempiä toimitusaikoja, rautatie on vaihtoehtona riskittömämpi, kestävämpi ja nopeampi.


Käsipyyhe Tork C-fold Advance 2-krs H3|120ark/pkt,20pkt/sk netistä Käsipyyhe | ECO-toimistotarvikkeet verkkokauppa\nKäsipyyhe Tork C-fold Advance 2-krs H3|120ark/pkt,20pkt/sk\nKäsipyyhe Tork C-fold Advance 2-krs H3|120ark/pkt,20pkt/sk hinta 30,70€\nKatso muita Käsipyyhe ja käsipyyheteline vaihtoehtoja. Tuoteluettelo hinnasto 2019\nKäsipyyhe järkevään hintaan 30,70 €\nKäsipyyhe Tork C-fold Advance 2-krs H3|120ark/pkt,20pkt/sk. Se on laadukas toimistotarvike, jonka toimituksen kesto verkkokaupasta tilattuna 1-2 päivää. Tork C-fold käsipyyhe on perinteinen käsipyyhejärjestelmä jossa käsipyyhkeet nipussa.\n120 ark/pkt, 20 pkt/sk, 32 sk/lava\nNopea sopimuskuljetuksemme toimittaa lähetyksen toimitusosoitteeseen työpäivän aikana (8 - 15). Turku, Oulu, Helsinki... toisin sanoen kaikkialle Suomeen.\nToimitus rahtivapaasti yli 120 € tilauksille! Eco-toimistotarvikkeet on taloudellinen ja hyvä tuotteiden ostopaikka toimistoon. Uusi, täysin kotimainen verkkokauppa on helppokäyttöinen ja kaikki tuotteet toimitetaan tarjoushintaan. Helppoa – lisää vain tarvikkeet rekisteröitymättä tilaukseen ja lähetä! Ekologinen ja laadukas toimistotarvikevalikoima on valmistettu ympäristöystävällisesti, myös kierrätys huomioiden.\nVerkkokaupassa on tilattavissa 5936 yrityskäyttöön ja toimistoon sopivaa tuotetta. Myynnissä useita samankaltaisia tuotteita joiden välinen vertailu kannattaa. Suosittelemme esimerkiksi 530195 Annostelija Tork kasvopyyhkeelle F1 työpaikalle. Toimitamme tuhansia muitakin edullisia toimistotarvikkeita, joita suosittelemme myös kovaan ammattikäyttöön. Monilla asiakkaillamme on helppokäyttöisestä verkkokaupasta hyviä kokemuksia, joten he tilaavat ekologisesti kaiken toimistolle tarvittavan samasta paikasta. Nettitilauksissa nopea ja tehokas perilletoimitus. Turvallinen kotimainen nettikauppa, jossa halvalla paljon konttoritarvikkeita.\n471114 Käsipyyhe Tork C-fold Advance edullisesti netistä\nVerkkokaupasta halvalla Käsipyyhe Tork C-fold Advance - EAN-koodi: 6413200410717\n30,70€ / sk alv 0%\nHinta 1,87€ / rll\nMaalarinteippi 25 mm x 50 m, 4 pkt/ ltk\nHinta 1,54€ / rll\nHinta 4,82€ / srj


Pekka Myllykoski sai rankkojen syöpähoitojen jälkeen iloisia uutisia\n24.04.2015 klo 10:21\nPekka Myllykoskea jännitti syöpäkontrolliin meno.\nFreud Marx Engels & Jung tekee paluuta solistinsa Pekka Myllykosken kanssa keikoille. JANNE RUOTSALAINEN\nPekka Myllykoski ulkoilee kiikarit kaulassa. Bongarille kevät on juhlaa. ATTE KAJOVA\nRankat syöpähoidot läpi käynyt laulaja, lauluntekijä Pekka Myllykoski, 55, sai torstaina lääkäriltä iloisia uutisia.\n– Kaikki näyttää oikein hyvältä. Ainakaan noin silmämääräisesti ei näyttäisi olevan kasvaimesta mitään jäljellä. Kesällä tehdään tarkemmat kuvaukset, se on sitten ensimmäinen varsinainen kontrolli, mutta nyt katsottuna on kaikki okei, kertoi huojentunut Myllykoski Iltalehdelle.\nFreud Marx Engels & Jung -yhtyeen eli Freukkareiden solistina tunnetuksi tullut mies sai syöpädiagnoosin marraskuussa. Nielurisasta lähtöisin oleva kasvain oli levinnyt kaulan imusolmukkeisiin, mutta ei muualle elimistöön.\nKivuliaiden, koettelemusten täyttämien kuukausien jälkeen taiteilija mielii takaisin esiintymislavoille.\n– Ideana on se, että kesäkuun keikkoja ei peruta, vaan ne pyritään tekemään. Olen siellä mukana. Keikat alkavat kesäkuun lopussa, Pekka sanoo.\nYhtye vetäytyi tauolle pian sen jälkeen, kun tieto solistin vakavasta sairaudesta tuli.\nMyllykoski aavisti sairautensa jo syyskuussa ja tilasi vastaanoton terveyskeskuksesta. Nielutulehduksen oireet menivät ohi muutamassa päivässä, mutta imusolmukkeet kaulalla tuntuivat vain suurentuvan.\nHän tuumi, että ainoa syy vaivaan on pahanlaatuinen kasvain.\nNoihin aikoihin Pekka oli mukana Ylen Korkki kiinni -ohjelmassa, jossa pyrittiin vuoden raittiuteen. Syöpähoitojen alla Myllykoski veti pikkuhuppelin laskiessaan, ettei siihen olisi mahdollisuutta enää hoitojen alettua.\nHän oli sädehoidossa 35 päivänä kahdeksan viikon aikana. Sytostaattia Pekka sai kolmesti. Kunkin, viikon pituisen sairaalajakson aikana sytostaatti tippui suoneen vuorokauden ympäri.\nHarmina tulivat hoitojen hurjat sivuvaikutukset. Sytostaatti heikensi ylä-äänien kuulemista. Sädehoidot polttivat nielua niin, että nieleminen oli yhtä tuskaa. Ravintonsa Pekka nautti keittoina ja letkun kautta mahalaukkuun siirrettävinä liuoksina.\nPolte kaulalta ja nielusta paranee pikku hiljaa. Yllätys Pekalle oli se, ettei kunto vajonnut ihan pohjamutiin.\n– Keskiviikkonakin olin linturetkellä, kertoo vanhan harrastuksena pariin taas päässyt Myllykoski onnellisena.\nAlkoholin käyttö on keventynyt hänellä rutkasti entisestä.\nMyllykoski aavisti sairastuneensa syöpään - rankat hoidot nyt ohi\nPekka Myllykoski: En pysty edes syömään\nKatkaisuhoidosta palannut Pekka Myllykoski: Viinan tilalle kuntoilu


Vakiovihje: QPR ottaa Redknappin johdolla kauden avausvoittonsa | Yle Urheilu | yle.fi\nVakiovihje: QPR ottaa Redknappin johdolla kauden avausvoittonsa\nViikon 48 Vakiokierros tarjoaa muutaman maistuvan peli-idean. Parhaat löytyvät Valioliigan otteluista, joissa erityisesti QPR:n ja Liverpoolin mahdollisuuksia on turhaan vähätelty.\nQPR:n tuore manageri Harry Redknapp. Kuva: AFP / Lehtikuva\n30.11.2012 • Päivitetty 18.2.2015 16:49\nQPR vaihtoi manageriaan viikko sitten ja jo ensimmäinen ottelu Harry Redknappin johdattamana oli selkeä askel kohti parempaa. Viikko-ottelu Sunderlandia vastaan oli tasainen ja QPR:llä oli omat mahdollisuutensa, vaikka Redknappilla oli ollut vain muutama päivä aikaa toimia uuden joukkueensa kanssa.\nNyt QPR saa vastaansa toisen nähden alakanttiin aloittaneen, Aston Villan. Uuden managerin tuoma into on kovimmillaan ensimmäisessä kotiottelussa, joten QPR:n voitottomaan alkukauteen ei kannata tuijottaa liikaa. Vakiopelaajat ovat pelanneet QPR:n vain niukaksi suosikiksi, vaikka tässä tilanteessa se voittaa lähes joka toinen kerta.\nToinen hyvä varmahaku Valioliigasta on Liverpool. Voitot ovat kiertäneet punapaitoja, mutta joukkueen peli ei ole huonoa ollut. Maalipaikkojen muuttaminen maaleiksi on vain ollut tuskallisen vaikeaa.\nNyt vastassa on heikko Southampton, joka on päästänyt selkeästi eniten maaleja Valioliigassa. Southamptonin puolustus on tehnyt suuria virheitä jokaisessa ottelussa, joten on vaikea uskoa sen onnistumiseen Liverpoolia vastaan.\nVakiossa Liverpoolia on pelattu vain 65-prosenttisesti, kun sen voittotodennäköisyyttä on suurempi. Liverpool on maistuva varmaehdokas.\nCrystal Palacen iskukykyä yliarvoitu\nCrystal Palacen kohdalla Vakion pelaajat ovat selkeästi ylireagoineet sarjataulukkoon. Palace on pelannut vahvan syksyn ja on viime viikkoina keikkunut sarjan kärkipäässä. Pitkä tappioton putki katkesi viime viikonloppuna Leedsin vieraana. Tiistain viikko-ottelusta saldona oli 0-0-tasapeli Hullin vieraana.\nHyvistä tuloksistaan huolimatta Crystal Palace ei ole pelaajamateriaalinsa puolesta aivan sarjan parhaimmistoa. Miinukseksi on laskettava myös se, että alkukaudella vahvaa työtä managerina tehnyt Dougie Freedman lähti jo reilu kuukausi sitten suurempien haasteiden äärelle Boltoniin.\nBrighton on laatujoukkue, joka ei ole hävinnyt seitsemään otteluun. Se oli jo viime kaudella lähellä selvitä nousukarsintoihin, joten Brighton on osoittanut kuuluvansa selkeästi sarjan parempaan puoliskoon.\nTällaista vastusta vastaan Crystal Palacea ei voida pitää kotiedusta huolimatta kovinkaan selkeänä suosikkina. Vakiossa sitä on pelattu liikaa, yli 60-prosenttisesti, joten tässä on paikka maksavaan kannanottoon. Rohkeimmat jättävät kotivoiton kokonaan pois lapulta.\nWatford ei ole jättisuosikki\nWatford on parantanut otteitaan kauden edetessä hyvällä tahdilla. Nyt joukkue seilaa kuuden ottelun putkessa, jossa se ei ole hävinnyt otteluakaan. Tiistain viikko-ottelussa se kaatoi ongelmissa olevan Sheffield Wednesdayn 4-1.\nBarnsleyn kausi ei ole sujunut kovinkaan kaksisesti, mutta parempaa voi olla luvassa. Joukkue on hankkinut hiljattain monia vahvistuksia lainasopimuksilla ja nyt nämä pelaajat alkavat päästä sisään ryhmään.\nVakiossa Watfordia on pelattu yli 75-prosenttisesti, mikä on selkeästi liikaa. Watford on toki näistä kahdesta parempi ja voittaa useammin kuin joka toinen kerta, mutta X2 on pelattu niin vähän, että ne tarjoavat riskinsietäjille osuessaan hienon palkinnon.\n1 Man City – Everton\t1\n2 Arsenal – Swansea\t1\n3 Liverpool – Southampton\t1\n4 Fulham – Tottenham\tX2\n5 West Brom – Stoke\tX2\n6 QPR – Aston Villa 1\n7 Bolton – Ipswich\t1\n8 Peterboro – Blackpool\t2\n9 Millwall – Charlton\t1X\n10 Bristol C – Wolves\t1\n11 Nottingh. – Hull\t1X\n12 Crystal P – Brighton\tX2\n13 Watford – Barnsley\t1X\nurheilujalkapalloEnglannin ValioliigaEnglannin mestaruussarjaBrittien jalkapalloLiverpoolLiverpool FCWatford FCCrystal Palace FCWatfordEnglish Football LeagueurheilutapahtumatjoukkueurheiluBrightonSouthampton FCMerseysideBarnsley FC


Vanhempainvapaalla tehdään isistä miehiä - Satakunnan Kansa Huomioitsijat\nVanhempainvapaalla tehdään isistä miehiä\nJulkaistu 16.07.2013 klo 16:35\nIsyys, nyt! Kaupungintalon piha 16.7.2013 klo 14.00\nNoin neljäkymmentä isyydestä kiinnostunutta kokoontui pohtimaan isyyttä, joka on käsitteenä laaja ulottuen aina jossain muodossa elämäämme koko elämänkaaren ajan. Nuoria isiä tai äitejä aihe ei kiinnostanut. Pikkunätti ja vaaleanpunainen keskustelu keskittyi isien pitämiin vanhempainvapaisiin ja siihen minkälaista on olla isä. Keskustelijoina oli kolme pienten lasten isää joista SAK:n erikoistutkija Tapio Bergholm huomautti juontaja Kirsi Heikelin tekevän jopa friikkejä, kun ovat olleet tai ovat jäämässä vanhempainvapaalle. Keskustelusta jäi pois mm. se minkälaista olla etävanhempi ja miten isyys muuttuu lasten kasvaessa.\nVanhempainvapaata pitää n. 18000 vanhempaa vuoden aikana ja kolme neljäsosaa heistä on isiä. Tilanne on muuttunut muutaman vuosikymmenen aikana radikaalisti ja Kisri Heikel totesi, että isyysvapaista on tullut ”jokamiehen joukkoliike”. Vuonna 1978 alkaen isyysvapaa oli korkeintaan 12 päivän mittainen ja isää saatettiin pitää työpaikalla kummajaisena. Tapio Bergholm totesi, että edelleen on olemassa työnantajia ja esimiehiä, jotka jääräpäisesti pitävät kiinni siitä, ettei isä voi jäädä isyysvapaalle vaikka kysymys on lakisääteisestä oikeudesta. Nämä isät saattavat kokea painostusta, koska voivat olla jonon kärjessä seuraavissa YT –neuvotteluissa. Jos pomo itse pitää isyyslomaa on se helpompaa myös työntekijöillä. Joskus myös työkaverit saattavat kritisoida isän jäädessä lapsen kanssa.\nKotiin jäämisessä todettiin vanhempien neuvottelun ja asiasta sopimisen tärkeäksi koska panoksena voi olla talous ja ura suhteessa lapsen kanssa vietettyyn aikaan.\nVTT:n tutkija Johanna Lammi-Taskula korosti, että nykysukupolven isät suhtautuvat ymmärtävästi omaan isään joka ei ole välttämättä ehtinyt olla paljoa lapsen kanssa. Tärkeintä on antaa aikaa ja luoda läheinen suhde lapseen. Toimittaja Jussi-Pekka Rantanen ja analyytikko Erkka Saarinen totesivat, että lapset antavat miehelle ryhtiä ja rytmiä miehen elämään ja nykyään isä voi osallistua isä-lapsi -ryhmien toimintaan. Yleisöstä sosiaalityöntekijä Marika Nirhamo totesi, että asevelvollisuusajan määrää voidaan lyhentää, koska vanhempainvapaalla miehistä tehdään miehiä.\nTulevaisuuden hyvänä mallina voisi olla 6+6+6 periaate eli äidille 6 kk vapaata, vapaasti valittavissa 6 kk ja isälle 6 kk vapaata. Erkka Saarinen totesi, että alle yhdeksän kuukauden ikäinen lapsi on liian pieni päivähoitoon menijäksi ja hoitovapaan takaraja tulisi olla lapsen kahden vuoden ikä.\nNäissä siloisissa tunnelmissa keskustelu soljui sopuisasti vaikka porilainen Antti Pekola totesi, että myös vanhemmissa on vanhempainetuuksien hyväksikäyttäjiä.